b'\n_START_ARTICLE_\nEsa Ruskeep\xc3\xa4\xc3\xa4\n_START_PARAGRAPH_\nEsa Ruskeep\xc3\xa4\xc3\xa4 (s. 1980) on suomalainen arkkitehti, joka johtaa toimistoaan Esa Ruskeep\xc3\xa4\xc3\xa4 Architects. Toimisto on perustettu 2012. Sit\xc3\xa4 ennen Ruskeep\xc3\xa4\xc3\xa4 ty\xc3\xb6skenteli Mikko Heikkisen ja Markku Komosen toimistossa._NEWLINE_Toimiston ensimm\xc3\xa4inen suunnitteluhanke on elokuussa 2015 Espoon Suurpeltoon valmistuva Opinm\xc3\xa4en kansainv\xc3\xa4linen koulu. Se on ottanut osaa useisiin kilpailuihin, eik\xc3\xa4 sill\xc3\xa4 toistaiseksi ole suoria toimeksiantoja. Toimiston kilpailuehdotus Leap sijoittui toiseksi Aalto-yliopiston Otaniemen ydinkampuksen avoimessa kansainv\xc3\xa4lisess\xc3\xa4 suunnittelukilpailussa vuonna 2013._NEWLINE_Toimisto voitti Wolfsburgin kaupunginkirjaston ja koulutuskeskuksen Bildungshaus Wolfsburg suunnittelukilpailun tammikuussa 2015.'